**FELLES SOKNERÅDSMØTE FOR**

**VALESTRAND OG FØRDE SOKNERÅD OG SVEIO SOKNERÅD.**

Stad Håheim gard

Tidspunkt 20.januar 2024 kl 1215 – kl 1300

Desse møtte : Tor Helge Hardeland, Elisabeth Reiersen, Else M. Egenberg, Solveig Brynjelsen, Sigmund Skard, Jostein Valen, Wenche Strømøy – alle frå Valestrand og Førde sokn. Kjell Gunnar Nymark, Leiv Rossehaug, Anne Vierdal, Rikard Stokkenes, Rune Hjelmeseter, Hildur Larsen, Lars Reiersen, Sigrund Breistig frå Sveio sokneråd

Prest Arild Steinsland leia møtet. Det er viktig å samarbeide i sokneråda og det kan gjerne vera fleire fellesmøter, evt ein gong pr år der me reiser rundt. Me er mellom 20-25 personar og me jobbar med ein del felles oppgåver. Det er viktig at det prosjektet me samlast om i dag vil gjenspeile seg som tema i vidare arbeid både i gudstenester og arbeid i sokna.

Sak 1 Misjonsprosjekt NMS.

Me hadde fått sakspapir tilsendt til gjennomlesing, og her var det tre prosjekt som var godt dokumentert og presentert. I tillegg var det eit par andre prosjekt som ikkje var så mykje utreidd, og me konsentrerte oss stort sett om dei tre gode og godt belyste prosjekta.

1. Vann og skole i Laos
2. Forfulgte troende i Pakistan og menneskerettsorganisasjonen claas
3. Blinde- og døveskoler på Madagaskar

Det vart ein diskusjon særleg om prosjekt 2 og 3, og v/avstemming vart det 11–5 Forfulgte troende i Pakistan og menneskerettsorganisasjonen Claas – 11 stemmer Blinde- og døveskoler på Madagaskar – 5 stemmer.

Sak 2 Diakoniprosjekt.

Sigrund Breistig og Bent Rune Sinnes har på oppdrag frå Diakoniutvalet i Sveio sokneråd laga ei prosjektbeskriving av «Besøksteneste for vår tid».

Det framstår som eit ryddig og godt formulert skriv som viser behovet for ei slik teneste og muleg måte å få det til på. Sigrund fortalte om korleis dei hadde jobba dette fram, og Arild orienterte litt om historikk omkring tiltaket. Alle var einige om at dette var eit bra tiltak, og det var stor vilje til å få det i gong. Det vart litt diskusjon om korleis ein reint praktisk kunne få det til på ein best muleg måte, også med tanke på finansiering og størrelse på stilling.

Diskusjon gjekk greitt og mykje vart belyst, og det enda med to forslag. , Det eine var å kome i gong i 2024, medan det andre ville utsetje det (med positiv ordlyd) og få det i gong januar 2025. Då kan ein få utreia dette i år og få det inn i fastare rammer.

Avstemminga viste :

8 stemmer for start i 2024

8 stemmer for utsetjing

Dette var dei to sakene me hadde felles, og me gjekk vidare til våre ulike soknerådsmøter.

Wenche Strømøy – skrivar.